मुंबईः बीते दिनों सरकार द्वारा उठाए गए आर्थिक कदमों से बाजार को काफी बल मिला है। नतीजतन बीते सप्ताह घरेलू शेयर बाजार में तेजी देखने को मिली। सरकार की अर्थव्यवस्था को बढ़ावा देने वाली नीतियों से सेंसेक्स और निफ्टी ने रिकॉर्ड ऊंचाई को छुआ है। इस सप्ताह सेंसेक्स 767.26 अंकों यानी 2.36 फीसदी की बढ़त के साथ 33,157.22 पर जबकि निफ्टी 176.50 अंकों यानी 1.73 फीसदी की बढ़त के साथ 10,323.05 पर रहा। सेंसेक्स 33,000 के मनोवैज्ञानिक स्तर को पार कर गया। बीएसई के मिडकैप सूचकांक में 1.88 फीसदी जबकि स्मॉलकैप सूचकांक में 1.3 फीसदी की तेजी रही।